text: রেললাইনে দ্বিখণ্ডিত মরদেহ উদ্ধার || Somoynews.tv
  ০৬-০৩-২০২০, ১৩:৪৭
  রেললাইনে দ্বিখণ্ডিত মরদেহ উদ্ধার
  রাজশাহীর পুঠিয়া উপজেলার বেলপুকুর ইউনিয়নে বাবু (৪৫) নামে এক ব্যক্তির দুই খণ্ড মরদেহ উদ্ধার করেছে পুলিশ। শুক্রবার (০৬ মার্চ) সকালে বেলপুকুর রেলগেট এলাকা থেকে মরদেহ উদ্ধার করে রাজশাহী মেডিকেল কলেজ হাসপাতাল মর্গে পাঠানো হয়।
  নিহত বাবু উপজেলার বানেশ্বর ইউনিয়নের বালিয়াঘাটি এলাকার মজিবর রহমানের ছেলে। প্রাথমিকভাবে ধারণা করা হচ্ছে বাবু বৃহস্পতিবার দিবাগত রাতের যে কোনো সময় ট্রেনের নিচে ঝাঁপ দিয়ে আত্মহত্যা করেছেন। তবে এখনও নিশ্চিত ভাবে আত্মহত্যার কারণ জানা যায়নি।
  বেলপুকুর থানা পুলিশ সূত্র জানায়, শুক্রবার ভোরে বেলপুকুর রেলগেট এলাকায় বাবুর দ্বিখণ্ডিত মরদেহ পড়ে থাকতে দেখে স্থানীয়রা পুলিশে খবর দেয়। পুলিশ গিয়ে মরদেহের পরিচয় শনাক্ত করে তাকে উদ্ধার করে রাজশাহী মেডিকেল কলেজ (রামেক) হাসপাতালের মর্গে পাঠানো হয়।
  বেলপুকুর থানার ওসি আলমগীর হোসেন জানান, প্রাথমিকভাবে ধারণা করা হচ্ছে তিনি আত্মহত্যা করেছেন। তবে আত্মহত্যার কারণ নিশ্চিতভাবে জানা যায়নি। ময়নাতদন্তের জন্য মরদেহ মর্গে পাঠানো হয়েছে। রিপোর্ট এলে নিশ্চিতভাবে মৃত্যুর কারণ জানানো যাবে। এ ঘটনায় রেলওয়েরদি ঈশ্বরদী জিআরপি থানায় অপমৃত্যুর মামলা হবে।